**MUNICIPIUL SATU MARE**

**CABINET VICEPRIMAR**

**Nr. 50223/20.08.2025**

Tămășan Ilieș Cristina, Viceprimar al Municipiului Satu Mare,

În temeiul prevederilor art. 136 alin.(1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect:

,, *revocarea* *dreptului de folosință gratuită al Bisericii Creștine Baptiste ,, Emanuel ’’ asupra imobilului teren în suprafață de 950 mp situat în Satu Mare, strada Ostrovului nr.10’’ ,* proiect în susținerea căruia formulez prezentul,

**REFERAT DE APROBARE**

Prin Hotărârea Consiliului Local al municipiului Satu Mare nr. 145/31.05.2018, s-a aprobat acordarea în folosință gratuită, pe o perioadă de 30 (treizeci) de ani, către Biserica Creștină Baptistă „Emanuel”, a unui teren în suprafață de 950 mp, situat în zona străzii Ostrovului din municipiul Satu Mare. Scopul acordării folosinței gratuite a fost amenajarea unui teren de joacă pentru copiii din zonă, precum și amplasarea unei construcții demontabile cu funcțiunea de sală de rugăciune și centru de consiliere familială.

Întrucât, până la această dată, cultul religios menționat nu și-a îndeplinit obligațiile contractuale asumate prin contractul de comodat, iar obiectivele prevăzute în acesta nu au fost realizate, se impune revocarea dreptului de folosință gratuită acordat conform Hotărârii Consiliului Local nr. 145/31.05.2018, precum și încetarea Contractului de comodat nr. 47164/08.10.2018.Preluarea terenului se va face prin proces-verbal de predare-primire, în termen de 30 (treizeci) de zile de la data adoptării prezentei hotărâri.

Având în vedere cele de mai sus, precum și dispozițiile art. 29 alin. (2) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții privind administrarea domeniului public și privat al unității administrativ-teritoriale,

Propun spre aprobare Consiliului Local proiectul de hotărâre în forma prezentată de executiv.

**Inițiator proiect ,**

**Viceprimar**

**Tămășan Ilieș Cristina**

Munich Diana/2 ex